Domeniul schiabil al staţiunii Sinaia, situat la 2000 de metri altitudine în masivul Bucegi, se închide, începând din acest weekend. Măsura este luată în condiţiile în care pârtiile sunt acoperite cu zăpadă ortopedică, încărcată cu apă, iar acest fapt ingreuneaza practicarea sporturilor de iarnă, potrivit news.ro
"Se schiază în condiţii de primăvară - temperaturi pozitive, zăpadă ortopedică. Începând de mâine, 30.03.2024, Domeniul Schiabil Sinaia rămâne închis", au anunţat vineri, pe reţele de socializare, administratorii domeniului schiabil situat în Bucegi.
Aceştia precizează că, dacă în perioada următoare vor fi condiţii pentru amenajarea pârtiilor, pârtiile vor fi deschise.
Sezonul de schi la Sinaia a fost unul foarte scurt, pârtiile fiind practicabile începând din 10 ianuarie.